રાજ્યમાં બિનસરકારી સંસ્થાઓનો રાફડો ફાટી નીકળ્યો છે. તે પરત્વે રોષ પ્રગટ કરીને હાર્દિક પટેલે સરકારી શાળાઓ- કોલેજોની સંખ્યા વધારવા તેમજ તબીબી સેવાઓનો વ્યાપ વિસ્તારના દિશા સૂચનો કર્યા હતા. જ્યારે આ સભામાં રાજ્યના પૂર્વમંત્રી બિમલભાઈ શાહે હાર્દિક પટેલને જાહેર જીવનના આંદોલન બની ગયા છે તેમ જણાવીને અત્રેના યુવાનો બેકાર, બેરોજગાર છે. અને લોકો મોંઘવારીમાં પીસાઈ રહ્યા છે. તેમ જ સરકારને જુઠુ બોલી, વારંવાર બોલી અને જોરથી બોલીને લોકોને દબાવવાની રીતિનીતિ ઉપર કટાક્ષ કરીને ઈવીએમ મશીન ઉપર શંકા વ્યકત કરી સત્તા પલટા માટે સક્રિય બનવા અનુરોધ કર્યો હતો. પાટીદારોના આંદોલનને કચડવા અને દબાવવા સામેની રાજનીતિ વખોડી કાઢી હતી.તેમજ સરકાર સામે સચ્ચાઈની લડત લડવા પ્રેરણા આપી હતી. નગરસેવા સદનના પ્રમુખ પિન્ટુભાઈ સોનીએ પાટીદાર આંદોલનને નૈતિક રીતે ટેકો આપીને સ્થાનિક રાજકરણનો ચિતાર રજૂ કર્યો હતો. પ્રારંભમાં હાર્દિક પટેલને શાલ ઓઢાડી, તલવાર અર્પણ કરી હતી.પાટીદાર સેનાના પ્રમુખ મનુભાઈ આર.પટેલે સ્વાગત પ્રવચન કર્યુ હતું. જ્યારે મહિલા કન્વીનર ગીતાબેન પટેલે પ્રાસંગિક પ્રવચન કર્યુ હતું. જયંતિ પટેલ, ઉદય પટેલ, જીમીતભાઈ પટેલ, નરોત્તમ પટેલ, જગદીશ પટેલ વગેરે ઉપસ્થિત રહ્યા હતા. સમગ્ર કાર્યક્રમનું સફળ સંચાલન ડો. જ્વનિકા શેઠ તેમજ કાવિશા શેઠે કર્યુ હતું.